LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus Bendruosiuose ugdymo planuose lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos, kurias mokytojas gali papildyti ar pakeisti savo nuožiūra;
· stulpelyje Val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat numato pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Ciklais pateiktame plane integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Skaitmeninėje Lietuvių kalbos ir literatūros bendrojoje programoje pateikta lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats sprendžia, kokia apimtimi jos pateikiamos ilgalaikiame plane. Skaitomi Programoje nurodyti privalomi, rekomenduojami ir laisvai pasirenkami lietuvių, pasaulio ir Lietuvos kitakalbės literatūros kūriniai. Rekomenduojami kūriniai gali būti keičiami kitais to paties autoriaus ar to paties laikotarpio kūriniais, o laisvai renkantis kūrinius atsižvelgiama į chronologinį, žanrinį ir estetinį kriterijus. Pasaulio literatūros kūriniai gali būti nagrinėjami kaip atskiros kūrybinės visumos arba siejami su lietuvių ar Lietuvos kitakalbės literatūros kūriniais pasirinktu aspektu. Pateiktame ilgalaikio plano pavyzdyje pateikiamas visas IV gimnazijos klasės išplėstinio kurso rekomenduojamų ir privalomų skaitinių sąrašas, kad mokytojas galėtų patogiai atsirinkti ir pasilikti tuos pasirenkamus autorius ir kūrinius, kuriuos planuoja skaityti ir nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Viduriniame ugdyme mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS IŠPLĖSTINIO KURSO ILGALAIKIO PLANO 12 (IV GIMNAZIJOS) KLASEI PAVYZDYS

Bendra informacija:
Mokslo metai 2026–2027 m. m.
Klasė: 12 (IV gimnazijos) klasė
Kursas: Išplėstinis kursas
Pamokų skaičius per savaitę: 6 pamokos 
Pamokų skaičius per mokslo metus: iš viso 204 pamokos (34 savaitės)
Ciklais pateiktame plano pavyzdyje integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Kalbinio ugdymo turinys siejamas su nagrinėjamais grožiniais ir negrožiniais tekstais bei mokinių kuriamais sakytiniais ir rašytiniais tekstais. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Išorinis apibendrinamasis vertinimas: Antraisiais vidurinio ugdymo programos metais rengiama lietuvių kalbos ir literatūros valstybinio brandos egzamino (VBE) antroji dalis. Centralizuotai vykdomos VBE antros dalies (išplėstinio kurso) užduoties struktūra: Skaitymas, teksto supratimas ir literatūros bei kultūros pažinimas (50 proc.), Rašymas ir teksto kūrimas (50 proc.).
Galima tarpdalykinė integracija: Lietuvių kalba ir literatūra integruojama su etika, istorija, geografija, daile, muzika, teatru, technologijomis, informatika, fizika, matematika, pilietiškumo pagrindais, užsienio kalbomis.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos (SESG) ir skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Avčininkas, Alius, Baumilienė, Onutė, Irniūtė, Violeta, Vilkytė-Žemaitaitienė, Vilma (2025). Literatūra. Vadovėlis IV gimnazijos klasei, 1 dalis. Serija „Horizontai“. Šviesa.
Avčininkas, Alius, Baumilienė, Onutė, Dumčiuvienė, Violeta, Smaleckienė, Aušra (2025). Literatūra. Vadovėlis IV gimnazijos klasei, 2 dalis. Serija „Horizontai“. Šviesa.
Kanišauskaitė, Irena, Šervenikaitė, Nijolė, Mačianskaitė, Loreta, Vaitiekūnas, Dainius, Žukas, Saulius (2024). Literatūra. Vadovėlis IV gimnazijos klasei, I dalis. Baltos lankos Klett.
Kanišauskaitė, Irena, Mačianskaitė, Loreta, Satkauskytė, Dalia, Šervenikaitė, Nijolė, Šilanskienė, Aušra, Žukas, Saulius (2025). Literatūra. Vadovėlis IV gimnazijos klasei, II dalis. Baltos lankos Klett.
Skvereckienė, Gitana, Šilanskienė, Aušra (2025). Lietuvių kalba. Vadovėlis IV gimnazijos klasei. Baltos lankos Klett.
Mokymosi priemonės: 
Interaktyvi šaltinių duomenų bazė: Šaltiniai.info. Lietuvių literatūros ir tautosakos institutas ir Vilniaus universitetas.
Lietuvių kalbos ir literatūros chrestomatija 11–12 klasei (2012). Lietuvių literatūros ir tautosakos institutas.
XX a. Lietuvių literatūros chrestomatija 1904–1989 (2014). Vilniaus universitetas.
SMP Lietuvių kalba ir literatūra 9–10 (I–II gimnazijos) ir III–IV gimnazijos klasėms (2024). Nacionalinė švietimo agentūra.
SMP Lietuvių kalba ir literatūra 11–12 kl. (2014). Nacionalinė švietimo agentūra.
SMP OPIQ: Lietuvių kalba. Gimnazijos IV kl. (2023). Baltos lankos Klett. 
SMP OPIQ: Literatūra. Gimnazijos IV kl., I–II dalys (2023). Baltos lankos Klett. 

	I CIKLAS. 12 (IV GIMNAZIJOS) IŠPLĖSTINIO (A) KURSO TIKSLAI, UŽDAVINIAI, VERTINIMAS. 
11 (III GIMNAZIJOS) KLASĖS KURSO KARTOJIMAS

	1.
	· 12 (IV gimnazijos) išplėstinio (A) kurso tikslai. 
· Supažindinimas su IV gimnazijos klasės kurso turiniu, vertinimu pamokose ir išoriniu vertinimu. 
· VBE antrosios dalies užduotys ir vertinimo principai.
· 11 (III gimnazijos) klasės literatūros kurso kartojimas. Svarbiausios epochų, literatūros krypčių (srovių) idėjos, jas reprezentuojantys autoriai, kūriniai, istorinis ir kultūrinis kontekstas.
· Nagrinėtų grožinių kūrinių analizės ir interpretacijos akcentai: temos, problemos, idėjos, vertybės, kontekstas ir meninė raiška.
· Probleminio klausimo svarstymas ir grožinio teksto interpretacija: teiginio ir interpretacinės krypties formulavimas, argumentavimas, teksto detalių siejimas su kūrinio visuma ir kontekstu, citavimas ir perfrazavimas, pastraipos kūrimas.
· Kompleksinės skaitymo, teksto supratimo, rašymo, rašybos, skyrybos ir kalbos vartojimo užduotys.
· Mokymosi pasiekimų įsivertinimas, individualių mokymosi tikslų numatymas.
	9
	Komunikavimo, Pažinimo, 
Kultūrinė,
SESG
	A4.2.3,
B2.9.3,
B3.1.3,
C2.2.3,
D2.1.3,
D3.1.3,
D3.3.3

	Kultūrinis identitetas ir bendruomeniškumas: gimtoji kalba, kultūros paveldas, kultūros raida.
Darnus vystymasis: mokymasis visą gyvenimą 
	· Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, 12 (IV gimnazijos) klasės privalomų ir rekomenduojamų kūrinių sąrašas.
· Lietuvių kalbos ir literatūros vidurinio ugdymo bendrosios programos įgyvendinimo rekomendacijos
· Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.
· VBE: Išorinis vertinimas; Kalbų valstybinių brandos egzaminų užduočių aprašas; LKL VBE (II dalies, raštu) kandidatų darbų vertintojų mokymų medžiaga;  
· SMP „Lietuvių kalba ir literatūra III–IV gimnazijos klasėms“: Morfologija ir rašyba; Sintaksė ir skyryba
· Metodinė medžiaga: Lietuvių kalbos rašyba: taisyklės, komentarai, patarimai*; Lietuvių kalbos skyryba: taisyklės, komentarai, patarimai*; M. Grigaitis, Teksto kūrimas (1): samprotavimo pastraipos, rašiniai, esė*
· Informacinė medžiaga: N. Bartašiūnienė, Kultūros epochų ir literatūros srovių lentelės*
· Atliekamos diagnostinės užduotys.
· Formuojamasis vertinimas. 
· Ciklo pabaigoje taikomas apibendrinamasis vertinimas.

	[bookmark: _Hlk135396113]II CIKLAS. XX A. VIDURIO KATASTROFŲ LITERATŪRA

	2.
	· XX a. vidurio katastrofų literatūra. Poezija.
· B. Krivickas, pasirinkti eilėraščiai arba V. Mačernis, „Vizijos“, „Metai“ (pasirinkti eilėraščiai), arba S. Nėris, pasirinkti eilėraščiai iš rinkinio „Prie didelio kelio“ (bent vienas pasirinktas autorius iš nurodytųjų). 
· XX a. vidurio katastrofų literatūros istorinis ir kultūrinis kontekstas.
· Pasirinkto autoriaus biografinis, istorinis, kultūrinis ir socialinis kontekstas.
· Taikomos skaitymo strategijos, padedančios suprasti grožinius kūrinius, juos analizuoti, interpretuoti, lyginti ir planuoti skaitymo veiklą.
· Poezijos kūrinio analizė ir interpretacija: struktūra, lyrinis subjektas, lyrinis vyksmas, temos, problemos, idėjos, vertybės, erdvė, laikas, eilėraščio tipas, eilėdara, retorinės figūros ir poetinė raiška.
· Analizuojant ir interpretuojant kūrinius mokomasi tinkamai vartoti literatūros teorijos ir literatūros istorijos sąvokas.
· Kūriniai analizuojami, interpretuojami, lyginami ir vertinami, keliami probleminiai klausimai, argumentuotai išsakoma ir pagrindžiama nuomonė.
· Informacijos apie autorių, kūrinį ir kontekstą ieškoma literatūros mokslo ir sklaidos šaltiniuose, ji atrenkama, lyginama ir kritiškai vertinama.
· Galimi nagrinėjimo aspektai:
· Bibliniai įvaizdžiai poezijoje (B. Krivickas, V. Mačernis, S. Nėris). 
· Gyvenimo prasmės klausimai (V. Mačernis, B. Krivickas). 
· Individo apsisprendimas Antrojo pasaulinio karo metais (B. Krivickas, S. Nėris).
· Vaikystės atsiminimų ir namų motyvai (V. Mačernis, S. Nėris).
· Asmeninės kaltės ir atgailos motyvai (S. Nėris).
· Probleminio klausimo svarstymas ir grožinio teksto interpretacija: argumentavimo, teksto struktūros, pastraipos kūrimo ir rišlumo gebėjimų tobulinimas, pastraipų ypatumų aptarimas.
· Teiginių formulavimas ir pagrindimas tekstu, tikslingas citavimas ir perfrazavimas.
· Tobulinami teksto planavimo, rašymo, redagavimo ir įsivertinimo gebėjimai, pasirenkamos tinkamiausios rašymo strategijos.
· Vertinami savo ir kitų sukurti tekstai, remiantis sutartais turinio, struktūros, argumentavimo ir kalbinės raiškos kriterijais.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.

	Komunikavimo, Pažinimo, Kultūrinė, Pilietiškumo
	A2.1.3,
B1.4.3,
B2.4.3,
B2.6.3,
B2.8.3,
B2.9.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė. 
Darnus vystymasis: migracija, geopolitinių konfliktų sprendimai
	· SMP „Lietuvių kalba ir literatūra III–IV gimnazijos klasėms“: XX a. vidurio katastrofų literatūra; Dalia Grinkevičiūtė, Bronius Krivickas; Vytautas Mačernis „Vasaros sonetai. 2“; Salomėja Nėris, Birutė Pūkelevičiūtė, Liūnė Sutema; Aiškinimas ir argumentavimas; Teksto interpretacijos rašinys
· SMP „Lietuvių kalba ir literatūra 11–12 kl.“: XX a. vidurio katastrofų literatūra; Salomėja Nėris; Bronius Krivickas; Vytautas Mačernis
· Epochų, kūrinių ir kūrėjų pristatymai: Mačernis*; Krivickas*; Nėris*; Vytauto Mačernio muziejuje Žemaičių Kalvarijoje*; Salomėja Nėris*
· Vaizdo pamokos ir paskaitos: M. Grigaitis, Katastrofų literatūros problemos. 11–12 kl. literatūros kursas*
· Skaitmeninė biblioteka: V. Mačernis, Vizijos, Rudens sonetai*; B. Krivickas, Eilėraščiai*; S. Nėris, Prie didelio kelio* 
· Metodinė medžiaga: Ž. Kolevinskienė, Katastrofų literatūra; V. Lisauskienė, Skaitymo strategijos ir metodai*, Skaitymo strategijų taikymas: teksto analizės ir rašymo užduotys*; R. Tūtlytė, „XX amžiaus lietuvių literatūra. Europos katastrofos laikas: nacmečio literatūra“ (57–59 p.):  Salomėja Nėris: poezijos tyla ir tylus pokalbis*, (82–87 p.): Vytautas Mačernis*
· Informacinė medžiaga: Skaitmeninės poeto V. Mačernio vizijos*; Partizanų keliais: B. Krivickas, I d., II d.*; R. Tūtlytė, Bronius Krivickas: „Kad be galo jaustum globą švelnią...“*; V. Gasiliūnas, Apie poetą partizaną B. Krivicką: dūžtant gyvenimo formoms, jis jas išlaikė kūryboje*; V. Daujotytė, Salomėjos Nėries erdvėlaikis: kurtas, okupuotas, laisvintas*; M. Kvietkauskas, Prakeiktoji poetė*; V. Daujotytė, Prie didelio kelio*; D. Čiočytė,  Broniaus Krivicko kūrybos žmogus ribinėje situacijoje: literatūrinė Dievo patirtis*
· Formuojamasis vertinimas. 

	3.
	· XX a. vidurio katastrofų literatūra. B. Sruoga, „Dievų miškas“. 
· Biografinis, istorinis, kultūrinis ir socialinis kontekstas.
· Atidus kūrinio ir pasirinktų ištraukų skaitymas, ištraukos siejimas su kūrinio visuma.
· Kūrinio analizė ir interpretacija: struktūra, pasakotojas, veikėjai, veiksmas, erdvė, laikas, temos, problemos, idėjos, vertybės; meninė raiška – ironija, groteskas, humoras.
· Aptariama, kaip pasirinktos raiškos priemonės kuria santykį su vaizduojama tikrove ir veikia skaitytoją.
· Analizuojant ir interpretuojant kūrinį tinkamai vartojamos literatūros teorijos ir literatūros istorijos sąvokos.
· Kūrinio ir jo ekranizacijos ar kito medijų teksto lyginimas pasirinktais aspektais. 
· Galimi nagrinėjimo aspektai:
· Žmogaus laikysena prievartos pasaulyje.
· Humoras ir ironija kaip išlikimo strategija.
· Ar lengva sunaikinti žmogų?
· Bendrystė – būdas išlikti priešiškame pasaulyje.
· Kas lemia žmogaus pasirinkimą kritinėse situacijose?
· Probleminio klausimo svarstymas ir grožinio teksto interpretacija: teiginių formulavimas ir pagrindimas, rėmimasis kūriniu, citavimas ir perfrazavimas, teksto struktūros, rišlumo ir stiliaus vientisumo tobulinimas.
· Negrožinio (mokslinio) teksto kalbinės raiškos aptarimas: leksika ir sintaksinės konstrukcijos.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.
	15
	Komunikavimo, Pažinimo, Kultūrinė, Pilietiškumo
	A2.1.3,
B2.2.3,
B2.3.3,
B2.5.3,
B2.6.3,
B2.7.3,
B2.8.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3,
D4.1.3
	Kultūrinis identitetas ir bendruomeniškumas: kultūros paveldas, kultūros raida, istorinė savimonė.
Darnus vystymasis: žmogaus teisės, lygios galimybės
	· SMP „Lietuvių kalba ir literatūra III–IV gimnazijos klasėms“: Balys Sruoga „Dievų miškas“; Probleminio klausimo svarstymo rašinys; Negrožinės literatūros ir įvairių medijų kūrinių skaitymas, supratimas ir analizė
· SMP „Lietuvių kalba ir literatūra 11–12 kl.“: Balys Sruoga
· Epochų, kūrinių ir kūrėjų pristatymai: Katastrofų literatūra. XX a. vidurys*; Balys Sruoga*; laida „Tekstų pokeris“: Apie B. Sruogos memuarinį romaną „Dievų miškas“*
· Vaizdo pamokos ir paskaitos: M. Grigaitis, Ribinių situacijų vaizdavimo būdai Balio Sruogos romane „Dievų miškas“*, Totalitarizmo kritika literatūroje*; V. Lisauskienė, Rašinys, interpretacija ir probleminio klausimo svarstymas*
· Kūrinių ekranizacijos ir interpretacijos: filmas „Dievų miškas“: I dalis, II dalis*
· Skaitmeninė biblioteka: B. Sruoga, Dievų miškas (skaito G. Kadiša)*; B. Sruoga, Dievų miškas*
· Metodinė medžiaga: R. Tūtlytė, „XX amžiaus lietuvių literatūra. Europos katastrofos laikas: nacmečio literatūra“ (28–32 p.): Balys Sruoga: egzistencinių idėjų recepcija*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	III CIKLAS. XX A. VIDURIO KATASTROFŲ REFLEKSIJA PASAULIO IR LIETUVOS KITAKALBĖJE LITERATŪROJE

	4.
	· XX a. vidurio katastrofų refleksija pasaulio ir Lietuvos kitakalbėje literatūroje (bent vienas pasirinktas autorius): A. Achmatova, „Requiem“; S. Aleksijevič, „Karo veidas nemoteriškas“; P. Levis, „Jei tai žmogus“; Dž. Orvelas (G. Orwell), „1984-ieji“; A. Solženicynas, „Gulago archipelagas“ (ištraukos); A. Suckeveris (A. Sutzkever), „Žaliasis akvariumas“; K. Vonegutas (K. Vonnegut), „Skerdykla Nr. 5“; V. G. Zėbaldas (W. G. Sebald), „Austerlicas“; ar kitas pasirinktas kūrinys (kūriniai).
· XX a. vidurio istorinių katastrofų, totalitarinių režimų, karo, represijų ir Holokausto istorinis ir kultūrinis kontekstas.
· Pasirinkto autoriaus biografinis, istorinis, kultūrinis ir socialinis kontekstas.
· Pasirinkto kūrinio analizė ir interpretacija, atsižvelgiant į jo rūšį ir žanrą: struktūra, temos, problemos, idėjos, vertybės, veikėjai arba lyrinis subjektas, veiksmas ar vyksmas, erdvė, laikas, pasakotojas, meninė raiška.
· Kūriniai analizuojami ir interpretuojami įvairiais pjūviais ir pasirinktais metodais (biografiniu, imanentiniu, sociokultūriniu, lyginamuoju ir kt.).
· Mokomasi atpažinti ir interpretuoti perkeltines kūrinio reikšmes, intertekstines citatas ir nuorodas, vertinti kūrinio etinį, estetinį ir emocinį poveikį.
· Galimi nagrinėjimo aspektai:
· Žmogaus laisvė ir orumas totalitarinės sistemos akivaizdoje.
· Holokausto patirtys ir žmogiškumo išbandymas (P. Levis, A. Suckeveris).
· Atmintis, liudijimas ir pareiga išsaugoti istorinę patirtį.
· Moters patirtis karo ir totalitarizmo sąlygomis (A. Achmatova, S. Aleksijevič).
· Žmogaus laikysena istorinių katastrofų akivaizdoje (K. Vonegutas, V. G. Zėbaldas).
· Probleminio klausimo svarstymas ir grožinio teksto interpretacija: problemos ir teiginių formulavimas, argumentų plėtojimas ir pagrindimas tekstu ir kultūrine patirtimi, teksto struktūros ir rišlumo tobulinimas.
· Mokomasi formuluoti teiginius, klausimus, problemas ir išvadas, pateikti įrodymais pagrįstus argumentus, apibendrinti idėjas ir požiūrius, susieti tezę ir ją pagrindžiančias mintis.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.

	Komunikavimo, Pažinimo, Kultūrinė, Pilietiškumo, SESG
	A2.1.3, B2.2.3, B2.3.3, B2.5.3, B2.6.3, B2.8.3, B2.9.3, B3.1.3, C1.4.3, C2.1.3, C2.2.3 
	Asmens galios: idėjos, asmenybės. Kultūrinis identitetas ir bendruomeniškumas: kultūros paveldas, kultūros raida, istorinė savimonė. Darnus vystymasis: migracija, geopolitinių konfliktų sprendimai, žmogaus teisės, lygios galimybės
	· SMP „Lietuvių kalba ir literatūra III–IV gimnazijos klasėms“: XX a. vidurio katastrofų refleksija pasaulio literatūroje; Avromas Suckeveris „Janina ir bestija“; K. Vonegutas „Skerdykla Nr. 5“ 
· Epochų, kūrinių ir kūrėjų pristatymai: Abraomas Suckeveris*; tinklalaidė Pasimatymai su žydų literatūra: A. Suckeverio „Žaliąjį akvariumą“ skaito ir komentuoja M. Kvietkauskas*; J. Račiūnė, Kurto Vonneguto „Skerdykla Nr. 5“ – apie karą kaip apie pasityčiojimą iš sveiko proto*; Pokalbis apie W. G. Sebaldo romaną „Austerlicas“*
· Informacinė medžiaga: Dž. Orvelas: Mes gyvename totalitarinių valstybių epochoje*; J. Mandrijauskaitė, Knygos recenzija. „Karo veidas nemoteriškas“: jausmų ir atminties šventovė žmogiškumui*; J. Barzdaitis, Kodėl reikia skaityti A. Solženicyno „Gulago archipelagą“*; M. Karalius, Knygų recenzija. Kurto Vonneguto „Skerdykla Nr. 5“ ir „Katės lopšys“*
· Skaitmeninė biblioteka: K. Vonegutas, Ištrauka iš romano „Skerdykla Nr. 5“*; A. Achmatova, Eilėraščiai*; P. Levis, Jei tai žmogus*  
· Vaizdo pamokos ir paskaitos: L. Donskis, Apie marksistinę politinę mintį literatūroje (apie Dž. Orvelo „1984“)*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	IV CIKLAS. MODERNIZMAS. XX A. ANTROSIOS PUSĖS LIETUVIŲ PROZA

	5.
	· Įvadas į XX a. antrosios pusės modernizmą. XX a. antrosios pusės lietuvių stambioji proza. A. Škėma, „Balta drobulė“.
· XX a. antrosios pusės literatūros istorinis ir kultūrinis kontekstas. 
· Biografinis, istorinis, kultūrinis ir socialinis kontekstas.
· Atidus kūrinio ir pasirinktų ištraukų skaitymas, ištraukos siejimas su kūrinio visuma.
· Kūrinio analizė ir interpretacija: struktūra, pasakojimo perspektyva, pasakotojas, veikėjai, veiksmas, erdvė, laikas, temos, problemos, idėjos, vertybės, meninė raiška.
· Analizuojant ir interpretuojant pasirenkami nagrinėjimo aspektai, keliamos problemos, diskutuojama, argumentuotai ir etiškai polemizuojama. 
· Galimi nagrinėjimo aspektai: 
· Lietuvos istorijos atspindžiai romane: sovietų okupacija, vokietmetis, Antrasis pasaulinis karas, DP stovyklos, emigracija.
· Autentiškumo problema svetimoje kultūrinėje erdvėje.
· Kūryba kaip išsigelbėjimas nuo egzistencinės nevilties. 
· Kūrėjo pašaukimo ir asmeninės laimės konfliktas. 
· Praeities ir dabarties sankirta Garšvos sąmonėje.
· Probleminio klausimo svarstymas ir grožinio teksto interpretacija: temos, problemos ir pagrindinės minties plėtojimas, argumentų pagrindimas kūriniu ir kontekstais, teksto struktūros ir rišlumo tobulinimas.
· Gilinamas supratimas apie bendruosius stiliaus reikalavimus.
· Mokomasi derinti formaliąją teksto struktūrą su logine teksto struktūra.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.
	15
	Komunikavimo, Pažinimo, Kultūrinė, 
SESG
	A2.1.3,
B2.2.3,
B2.3.3,
B2.6.3,
B3.1.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3,
D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros raida, istorinė savimonė.
Darnus vystymasis: migracija, geopolitinių konfliktų sprendimai
	· SMP „Lietuvių kalba ir literatūra III–IV gimnazijos klasėms“: Skaitymo tikslai: Antanas Škėma „Balta drobulė“; Grožinės literatūros skaitymas, supratimas, analizė ir interpretavimas: Antanas Škėma „Balta drobulė“; Minties raiškos ir teksto komponavimo figūros
· SMP „Lietuvių kalba ir literatūra 11–12 kl.“: Antanas Škėma 
· Epochų, kūrinių ir kūrėjų pristatymai: Antanas Škėma*; laida „Tekstų pokeris“: Apie A. Škėmos romaną „Balta drobulė“* 
· Skaitmeninė biblioteka: A. Škėma, Balta drobulė* 
· Vaizdo pamokos ir paskaitos: N. Bartašiūnienė, Loginės rašinio struktūros branduolys*, Gilioji ir paviršinė teksto struktūros. Artimasis ir tolimasis teksto siejimai*; M. Grigaitis, Ekspresionizmas ir egzistencializmas literatūroje*, L. Donskis, Apie išeiviją ir emigraciją*
· „Vilnius yra mokykla“: „Baltos drobulės“ kompozicijos*
· Formuojamasis vertinimas. 

	6.
	· XX a. antrosios pusės lietuvių proza 
(bent vienas pasirinktas autorius): J. Aputis, pasirinkti apsakymai; R. Granauskas, „Jaučio aukojimas“ arba pasirinkti apsakymai; M. Katiliškis, „Miškais ateina ruduo“; T. S. Kondrotas, pasirinkti apsakymai; I. Meras, „Lygiosios trunka akimirką“; B. Pūkelevičiūtė, „Aštuoni lapai“; B. Radzevičius, pasirinkti apsakymai; S. Šaltenis, pasirinkti apsakymai; B. Vilimaitė, pasirinkti apsakymai ar kitas pasirinktas kūrinys (kūriniai). 
· Biografinis, istorinis, kultūrinis ir socialinis kontekstas.
· Prozos kūrinių analizė ir interpretacija: struktūra, temos, problemos, idėjos, veikėjai, vertybės, veiksmas, erdvė, laikas, pasakojimo perspektyva, pasakotojo tipai, meninė raiška.
· Atpažįstamos ir interpretuojamos perkeltinės kūrinio reikšmės, intertekstinės citatos ir nuorodos; aptariama kūrinio interpretacijų įvairovė.
· Keliamos problemos, diskutuojama, kūriniai (ištraukos) lyginami ir vertinami turinio, vertybiniu ir raiškos aspektais, argumentuotai išsakoma ir pagrindžiama nuomonė.
· Galimi nagrinėjimo aspektai: 
· Dvasinių vertybių ilgesys (B. Vilimaitė, J. Aputis, B. Radzevičius).
· Žmogus sovietmečio tikrovėje: dvasinė būsena, moraliniai pasirinkimai ir santykis su aplinka (J. Aputis, B. Radzevičius, S. Šaltenis).
· Ezopinė kalba – būdas kalbėti apie tiesą.
· Ryšys su gimtine, šventumo ilgesys (R. Granauskas).
· Baltų pasaulėjautos motyvai (R. Granauskas, T. S. Kondrotas).
· Kaip išsaugoti žmogiškumą karo ir prievartos pasaulyje? (B. Pūkelevičiūtė, I. Meras).
· Probleminio klausimo svarstymas ir grožinio teksto interpretacija: teiginys, argumentas, pagrindimas tekstu, citavimas ir perfrazavimas.
· Kuriami tekstai, susiję su grožinės literatūros ir kultūros tekstais: analizė, interpretavimas, lyginimas, vertinimas; mokomasi išlaikyti ir plėtoti pagrindinę mintį. 
· Kartojami bendrieji stiliaus reikalavimai, pasirenkama tinkama kalbinė raiška.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.

	Komunikavimo, Pažinimo, Kultūrinė, 

	A2.1.3,
B2.2.3, B2.3.3, B2.5.3,
B2.6.3, B3.1.3, B4.2.3,
C1.4.3,
D2.1.3,
D3.1.3,
D3.3.3,
D4.1.3

	Asmens galios: idėjos, asmenybės.
Kultūrinis identitetas ir bendruomeniškumas: kultūros raida, istorinė savimonė.
Darnus vystymasis: aplinkos tvarumas
	· SMP „Lietuvių kalba ir literatūra III–IV gimnazijos klasėms“: Bitė Vilimaitė „Namai“; Kuriame pasirinkto žanro tekstus; Gramatinis žodžių įforminimas
· SMP „Lietuvių kalba ir literatūra 11–12 kl.“: Juozas Aputis; Bendrieji stiliaus reikalavimai
· Epochų, kūrinių ir kūrėjų pristatymai: Modernioji XX a. antrosios pusės literatūra*; Juozas Aputis*; Dar kartą atrasta Bitė Vilimaitė*; D. Kalinauskaitė apie S. T. Kondroto „Kolekcionierių“: „Neginčijamas pasaulinis lygis“*
· Vaizdo pamokos ir paskaitos: Literatūros pamoka su prof. Viktorija Daujotyte (A. Šliogeris, B. Radzevičius, R. Granauskas, modernioji poezija)*; N. Bartašiūnienė, Analizė ir interpretacija*; K. Bredelis, Kaip patobulinti rašinio kalbą*; M. Grigaitis, Modernizmas lietuvių prozoje ir poezijoje*
· Skaitmeninė biblioteka: B. Radzevičius, Link Debesijos; B. Vilimaitė, Papartynų saulė; S. T. Kondrotas, Įvairių laikų istorijos*
· Informacinė medžiaga: literatūriniai skaitymai: Parodos, skirtos B. Radzevičiui, atidarymas*; laida „Literatūros pėdsekys“: Holokausto žaizdas žodžiu gydęs Icchokas Meras*; laida „Literatūros pėdsekys“: Birutė Pūkelevičiūtė*
· Metodinė medžiaga: V. Daujotytė, Metų paskaita „Romualdas Granauskas – mokytojams“*; N. Bartašiūnienė, J. Apučio novelės „Horizonte bėga šernai“ analizė*; A. Avčininkas, Moderniosios XX a. antrosios pusės literatūros (Just. Marcinkevičius, M. Katiliškis, J. Aputis, S. Geda, M. Martinaitis, Č. Milošas, J. Vaičiūnaitė) kartojimas*; S. Šaltenis, Amžinai žaliuojantis klevas*
· Kūrinių ekranizacijos ir interpretacijos: filmas „Gyvenimas po klevu“: I dalis*, II dalis* 
· Virtualios parodos: Birutė Pūkelevičiūtė: aš esu femina*
· Formuojamasis vertinimas. 
· Ciklo pabaigoje taikomas apibendrinamasis vertinimas.


	V CIKLAS. XX A. ANTROSIOS PUSĖS LIETUVIŲ POEZIJA IR DRAMA

	7.
	· XX a. antrosios pusės lietuvių poezija (bent vienas pasirinktas autorius): K. Bradūno, J. Degutytės, S. Gedos, A. Mackaus, Just. Marcinkevičiaus, M. Martinaičio, N. Miliauskaitės, A. Nykos-Niliūno, Liūnės Sutemos, J. Vaičiūnaitės, T. Venclovos ar kitų poetų pasirinkti eilėraščiai. 
· XX a. antrosios pusės lietuvių literatūros istorinis ir kultūrinis kontekstas.
· Biografinis, istorinis, kultūrinis ir socialinis kontekstas.
· Poezijos kūrinių analizė ir interpretacija: struktūra, lyrinis subjektas, lyrinis vyksmas, temos, problemos, idėjos, vertybės, erdvė, laikas, eilėraščio tipas, eilėdara, retorinės figūros ir poetinė raiška.
· Kūriniai analizuojami ir interpretuojami struktūros, turinio, raiškos, žanro, idėjų ir konteksto aspektais. 
· Aptariamas kūrinių etinis, estetinis ir emocinis poveikis, aktualumas ir meninė vertė. 
· Atpažįstamos ir interpretuojamos perkeltinės reikšmės, intertekstinės citatos ir nuorodos; aptariama interpretacijų įvairovė.
· Galimi nagrinėjimo aspektai:
· Istorijos atspindžiai Just. Marcinkevičiaus poezijoje: pokaris, vadavimasis iš okupacijos, nepriklausomybės atkūrimas. 
· Lietuvos kraštovaizdis (K. Bradūnas, J. Degutytė).
· Namų ilgesys, trapus pasaulio grožis, moters savivoka (J. Degutytė, N. Miliauskaitė).
· Tėvynės, išeivijos ir tapatybės patirtys (A. Mackus, A. Nyka-Niliūnas, Liūnė Sutema).
· Miestas, kasdienybė ir žmogaus vidinis pasaulis (J. Vaičiūnaitė, N. Miliauskaitė, T. Venclova).
· Archajiškojo pasaulio ir moderniosios kultūros dialogas (S. Geda).
· Probleminio klausimo svarstymas ir grožinio teksto interpretacija: teiginių formulavimas ir pagrindimas kūriniu ir kontekstais, citavimas ir perfrazavimas, teksto struktūros ir rišlumo tobulinimas. Gilinamas supratimas apie prasminį teksto vientisumą, stiliaus vientisumą ir siejimo priemones. 
· Aptariamas paradoksas ir jo paskirtis. Mokomasi atpažinti ir kurti paradoksą.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.
	12
	Komunikavimo, Pažinimo, Kultūrinė, Kūrybiškumo
	A2.1.3, B2.4.3, B2.5.3,
B2.6.3, 
B2.9.3, B3.1.3, B4.2.3, C1.4.3, C2.1.3, C2.2.3, D2.1.3, D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Judita Vaičiūnaitė „Miesto vartai“; Salomėja Nėris, Birutė Pūkelevičiūtė, Liūnė Sutema
· SMP „Lietuvių kalba ir literatūra 11–12 kl.“: Justinas Marcinkevičius; Marcelijus Martinaitis; Judita Vaičiūnaitė; Sigitas Geda
· Epochų, kūrinių ir kūrėjų pristatymai: Justinas Marcinkevičius*; Juditos Vaičiūnaitės grožio pasaulis*; laida „Vyrų šešėlyje“: Janina Degutytė*
· Vaizdo pamokos ir paskaitos: D. Kuolys, Kazys Bradūnas ir Vytauto Mačernio kartos literatūra mokykloje*; J. Dzikaitė, Kaip sukurti tvirtą rašinio struktūrą*; N. Bartašiūnienė, Citavimas, perfrazavimas ir atpasakojimas rašinyje*; M. Grigaitis, Lietuvių poezijos modernizavimas sovietmečiu | 11-12 kl. literatūros kursas*
· Kūrinių ekranizacijos ir interpretacijos: Juditos Vaičiūnaitės eilėraščių skaitymai*; poetinė programa „Jerichono rožė“ – poezijos ir muzikos programa pagal Nijolės Miliauskaitės kūrybą*
· Metodinė medžiaga: V. Lisauskienė, Sigito Gedos poezijos analizė – pamokų temos ir užduotys*
· Informacinė medžiaga: V. Daujotytė, Liūnė Sutema: atskiroji lyrikos žemyne*
· „Vilnius yra mokykla“: J. Vaičiūnaitės Vilniaus kodas*; Romantiškasis XIX a. poetų ir J. Vaičiūnaitės Vilnius*
· Virtualios parodos: „Semiu krikšto vandenį giesmei…“. Kaziui Bradūnui – 100*; Algimantas Mackus*; Liūnė Sutema*; Alfonsas Nyka-Niliūnas (1919–2015); „Riteris, kalbėtojas, žaidikas…“. Tomui Venclovai – 85*; Janina Degutytė*
· Formuojamasis vertinimas. 

	8.
	· XX a. antrosios pusės lietuvių drama (bent vienas pasirinktas autorius): Just. Marcinkevičius, „Mažvydas“; K. Ostrauskas, „Gyveno kartą senelis ir senelė“; A. Škėma, „Ataraxia“ ar kitas pasirinktas kūrinys.
· Biografinis, istorinis, kultūrinis ir socialinis kontekstas.
· Dramos kūrinio analizė ir interpretacija: struktūra, temos, problemos, idėjos, veikėjų charakteriai, poelgiai, vertybės, konfliktas, veiksmas, erdvė, laikas ir meninė raiška.
· Aptariamos potekstės, simbolinės ir perkeltinės kūrinio reikšmės.
· Kūrinys ar jo ištraukos lyginami su teatro, kino ar kitomis medijų interpretacijomis, aptariama, kaip keičiantis raiškos formai kuriamos ir transformuojamos reikšmės. 
· Galimi nagrinėjimo aspektai:
· Kalbos, rašto ir kultūros reikšmė tautos išlikimui (Just. Marcinkevičius). 
· Tautos laisvės, tikėjimo ir kultūrinės tapatybės klausimai.
· Asmens ir istorijos santykis.
· Pareigos tėvynei ir asmeninės laimės konfliktas.
· Žmogaus laikysena absurdiškame ir priešiškame pasaulyje (A. Škėma, K. Ostrauskas).
· Probleminio klausimo svarstymas ir grožinio teksto interpretacija: argumentuojama remiantis kūriniu ir kontekstais, tikslingai cituojama ir perfrazuojama, plėtojama pagrindinė mintis. 
· Aptariama rašymo funkcijų kaita, susijusi su naujųjų technologijų teikiamomis galimybėmis ir kylančiomis problemomis, nagrinėjami atsakomybės už paskelbtą informaciją klausimai.
· Aptariamos rašytinio ir skaitmeninio teksto ypatybės. Mokomasi kurti ir pateikti tekstus, kūrybiškai ir atsakingai naudojantis skaitmeninėmis technologijomis.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.
	15
	Komunikavimo, Pažinimo, Kultūrinė, Pilietiškumo, Skaitmeninė
	A2.1.3, B2.2.3, B2.3.3, B2.5.3, B2.6.3, 
B2.7.3,
B3.1.3, B4.2.3, C1.4.3, C2.1.3, C2.2.3, C2.3.3, D2.1.3, D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Negrožinės literatūros ir įvairių medijų kūrinių skaitymas, supratimas ir analizė
· SMP „Lietuvių kalba ir literatūra 11–12 kl.“: Justinas Marcinkevičius 
· Epochų, kūrinių ir kūrėjų pristatymai: Justinas Marcinkevičius*; Juozas Grušas memorialinis muziejus (kontekstui)*
· Vaizdo pamokos ir paskaitos: D. Kuolys, Justino Marcinkevičiaus epas*; Z. Kuncienė, D. Visockienė, Kaip rašyti klasikinę samprotavimo pastraipą*; N. Bartašiūnienė, Analitinė ir lyginamoji literatūros rašinio pastraipos*
· Kūrinių ekranizacijos ir interpretacijos: spektaklis Mažvydas (Just. Marcinkevičius)*; filmas Herkus Mantas (J. Grušas) (kontekstui)*
· Informacinė medžiaga: R. Tamošaitis, Justino Marcinkevičiaus drama: istorija ir simbolinių reikšmių kaita*; J. Marcinkevičiaus „Mažvydas“: analizė ir tautos kodas*; A. Martišiūtė-Linartienė, Šiuolaikinė lietuvių drama: dramaturgo vaidmens kolizijos*, I. Vedrickaitė, Dar kartą apie Kosto Ostrausko dramų fenomeną*
· Virtualios parodos: Juozas Grušas*; Kostas Ostrauskas (1926–2012)*; A. Škėma (1910–1961)*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VI CIKLAS. XX A. ANTROSIOS PUSĖS MODERNIZMAS IR POSTMODERNIZMAS PASAULIO
IR LIETUVOS KITAKALBĖJE LITERATŪROJE

	9.
	· XX a. antrosios pusės modernizmas ir postmodernizmas pasaulio ir Lietuvos kitakalbėje literatūroje (bent vienas pasirinktas autorius): M. Atvud (M. Atwood), „Oriksė ir Griežlys“; S. Beketas (S. Beckett), „Belaukiant Godo“; Ch. L. Borchesas (J. L. Borges), „Smėlio knyga“; J. Brodskis, pasirinkti eilėraščiai; U. Ekas (U. Eco), „Rožės vardas“; Dž. Faulzas (J. Fowles), „Prancūzų leitenanto moteris“; G. Grasas (G. Grass), „Skardinis būgnelis“; B. Hrabalas (B. Hrabal), pasirinkti apsakymai arba apysaka; K. Išiguras (K. Ishiguro), „Neleisk man išeiti“; M. Kundera (M. Kundera), „Nepakeliama būties lengvybė“; G. Garsija Markesas (G. García Márquez), „Šimtas metų vienatvės“; Č. Milošas (Cz. Miłosz), pasirinkti eilėraščiai ir esė; K. Skujeniekas (K. Skujenieks), pasirinkti eilėraščiai; V. Šymborska (W. Szymborska), pasirinkti eilėraščiai; O. Tokarčuk (O. Tokarczuk), „Varyk savo arklą per mirusiųjų kaulus“; S. Žadanas (S. Žadan), eilėraščiai arba „Internatas“ ar kitas šių ar kitų autorių pasirinktas kūrinys (kūriniai). 
· Kūriniai analizuojami ir interpretuojami atsižvelgiant į jų rūšį ir žanrą: struktūrą, temas, problemas, idėjas, vertybes, veikėjus ar lyrinį subjektą, veiksmą ar vyksmą, konfliktą, erdvę, laiką. 
· Aptariami modernistinio ir postmodernistinio kūrinio bruožai; analizuojamos ir interpretuojamos perkeltinės grožinio teksto reikšmės ir potekstės, kuriamos įvairiais tikroviškais ir sąlygiškais meninio vaizdavimo būdais.
· Kūriniai lyginami pasirinktais aspektais, vertinami skirtingi požiūriai ir vertybės.
· Galimi nagrinėjimo aspektai:
· Neatsakingo žmonijos elgesio su gyvybe pavojai (M. Atvud, K. Išiguras).
· Moters laisvė ir visuomenės normos (Dž. Faulzas).
· Žmogaus atsakomybė už gamtą (O. Tokarčuk).
· Totalitarizmo, propagandos ir žmogaus atsakomybės problema (G. Grasas).
· Istorijos, mito ir tikrovės sampyna (G. G. Markesas).
· Probleminio klausimo svarstymas ir grožinio teksto interpretacija: nuosekliai plėtojami teiginiai, argumentuojama remiantis kūriniu, kontekstais, polemizuojama; interpretacinė kryptis grindžiama siejant teksto detales, visumą, raišką ir kontekstus.
· Rengiamos viešosios kalbos, informaciniai pranešimai apie autorių kūrybą, laidas, renginius, knygas, grupėje atliktus tyrimus ir kt.
· Pagal poreikį pakartojamos ir įtvirtinamos taisyklingos rašytinės ir sakytinės kalbos normos, jos taikomos kalbant ir rašant; tikslinama, gryninama ir turtinama kalbinė raiška.
	18
	Komunikavimo, Pažinimo, Kultūrinė, 
SESG
	A2.4.3, A4.3.3,
B2.5.3,
B2.6.3, B2.9.3, B3.1.3, B4.2.3,
C1.4.3, C2.1.3, C2.2.3,
D2.1.3, D3.1.3, D3.3.3, D4.1.3
	Kultūrinis identitetas ir bendruomeniškumas: kultūrų įvairovė, kultūros raida. Darnus vystymasis:
migracija, geopolitinių konfliktų sprendimai,
žmogaus teisės, lygios galimybės,
aplinkos tvarumas
	· SMP „Lietuvių kalba ir literatūra III–IV gimnazijos klasėms“: XX a. antrosios pusės modernizmas ir postmodernizmas pasaulio literatūroje; Česlovas Milošas „Niekad tavęs, mieste...“; Skaitymo strategijos; Avromas Suckeveris „Janina ir bestija“; Kurtas Vonegutas „Skerdykla Nr. 5“; Kadzuo Išiguras „Neleisk man išeiti“
· SMP „Lietuvių kalba ir literatūra 11–12 kl.“: Česlovas Milošas
· Epochų, kūrinių ir kūrėjų pristatymai: Skujeniekas*, Beketas*; J. Jačėnaitė, Profesorius, intelektualias viršukalnes priartinęs prie žemės. Umberto Eco ir jo knygos*
· Metodinė medžiaga: Ž. Kolevinskienė, XX a. II pusės modernizmas ir postmodernizmas pasaulio literatūroje: Kazuo Ishiguro romanas „Klara ir Saulė“, Serhijaus Žadano romanas „Internatas“
· Informacinė medžiaga: B. Jonuškaitė, Wisława Szymborska – būties poezija*; V. Gustas, Pirmą kartą apie knygas, kurios patiko: Bohumil Hrabal*
· Skaitmeninė biblioteka: V. Šymborska, Eilėraščiai*, Poezijos rinktinė: Eilėraščiai*; K. Vonegutas, Ištrauka iš romano „Skerdykla Nr. 5“*; M. Kundera, Nepakeliama būties lengvybė*; Ch. L. Borchesas, Smėlio knyga* 
· Vaizdo pamokos ir paskaitos: N. Bartašiūnienė, Rėmimasis privalomu autoriumi samprotaujant*; Vida Lisauskienė, Skaitymo strategijos*; L. Donskis, Nežinomybės žmoguje magija*
· Kūrinių ekranizacijos ir interpretacijos: G. G. Markesas, Šimtas metų vienatvės*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VII CIKLAS. ŠIUOLAIKINĖ LIETUVIŲ LITERATŪRA. PROZA IR POEZIJA

	
10.




	· Šiuolaikinė lietuvių literatūra (nuo 1988 m.). Šiuolaikinė lietuvių proza (bent vienas pasirinktas autorius): R. Gavelis, „Jauno žmogaus memuarai“; L. Gutauskas, „Vilko dantų karoliai“; J. Ivanauskaitė, „Kaip užsiauginti baimę“ (pasirinkti apsakymai); D. Kalinauskaitė, „Niekada nežinai“ (pasirinkti apsakymai); R. Kmita, „Pietinia kronikas“; J. Kunčinas, „Tūla“; V. Papievis, „Eiti“; K. Sabaliauskaitė, „Silva rerum“; A. Šlepikas, „Mano vardas – Marytė“ ar kitas šių arba kitų autorių kūrinys (kūriniai). 
· Kultūrinis, istorinis ir socialinis kontekstas. 
· Prozos kūrinių analizė ir interpretacija: žanrinės ypatybės, idėjinės ir meninės raiškos sąsajos, temos, problemos, idėjos, veikėjai, vertybės, veiksmas, erdvė, laikas, pasakotojas, kontekstas, meninė raiška.
· Kūriniai lyginami su medijų tekstais teminiu, probleminiu, stilistiniu ir kitais aspektais.
· Galimi nagrinėjimo aspektai:
· Totalitarinio režimo poveikis jauno žmogaus sąmonei (R. Gavelis).
· Vilko vaikų likimai (A. Šlepikas).
· Posovietinės tikrovės vaizdavimas (D. Kalinauskaitė, R. Kmita).
· Menininko savimonės brendimas lemtingų tautai istorinių įvykių fone (L. Gutauskas). 
· Istorijos ir asmens likimo santykis (A. Šlepikas).
· Baroko kultūros atspindžiai (K. Sabaliauskaitė).
· Miestas kaip žmogaus tapatybės, atminties ir vienatvės erdvė (J. Kunčinas, V. Papievis).
· Laisvė, maištas ir tapatybės paieškos (J. Ivanauskaitė).
· Probleminio klausimo svarstymas ir grožinio teksto interpretacija: problemos ir teiginių formulavimas, argumentavimas remiantis kūriniu ir kultūriniu kontekstu.
· Rašoma įvairiais tikslais ir skirtingiems adresatams: siekiama informuoti, paaiškinti, įtikinti, įrodyti ar išreikšti save.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, 
SESG
	A2.1.3, B2.2.3, B2.3.3, B2.6.3, B2.7.3,
B3.1.3, B4.2.3, 
C1.4.3, C2.1.3, C2.2.3, D2.1.3, D3.1.3, D3.3.3, D4.1.3
	Asmens galios: idėjos, asmenybės. Kultūrinis identitetas ir bendruomeniškumas: kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Šiuolaikinė lietuvių literatūra (nuo 1988 metų); Jurgis Kunčinas „Tūla“; Danutė Kalinauskaitė „Namo“ 
· SMP „Lietuvių kalba ir literatūra 11–12 kl.“: Nepriklausomybės laikų literatūra ir kultūra; Jurgis Kunčinas 
· Epochų, kūrinių ir kūrėjų pristatymai: Gavelis*; Gutauskas*; A. Šlepikas, romano Mano vardas – Marytė*; Rašytojai ir juos kūrę kontekstai. Jurgis Kunčinas*; J. Kunčinas, Tūla*; R. Šerelytė, Magiškas barokas (K. Sabaliauskaitė)*; Jurga Ivanauskaitė*; M. Tamošaitis, Pastanga grąžinti epochą: „Silva rerum“ kaip kultūros reiškinys*
· Skaitmeninė biblioteka: R. Gavelis, Jauno žmogaus memuarai*; L. Gutauskas, Vilko dantų karoliai*; J. Ivanauskaitė, Kaip užsiauginti baimę*; V. Papievis, Eiti*; D. Kalinauskaitė, Niekada nežinai*
· Vaizdo pamokos ir paskaitos: Literatūros pamoka su rašytoja Danute Kalinauskaite*; A. Peluritytė-Tikuišienė, D. Kalinauskaitė, Kodėl – novelė?*; Kalbininkė L. Vaicekauskienė apie tarmes ir „Pietinia kronikas“*; V. Lisauskienė, Kaip greitai pasiruošti lietuvių kalbos egzaminui* (pritaikoma probleminio klausimo svarstymo rašiniui)
· Metodinė medžiaga: M. Grigaitis, Atgal prie esmės: atidaus skaitymo strategijos literatūros pamokose. 12 kl.* 
· Kūrinių ekranizacijos ir interpretacijos: A. Šlepikas, Mano vardas – Marytė (ištraukos)*; filmas Vilko vaikai (kontekstui)*
· Virtualios parodos: Vilko vaikai*
· Formuojamasis vertinimas. 

	11.
	· Šiuolaikinė lietuvių poezija (bent vienas pasirinktas autorius): D. Čepauskaitės, G. Grajausko, A. A. Jonyno, D. Kajoko, G. Kazlauskaitės, A. Marčėno, G. Norvilo, R. Stankevičiaus, S. Parulskio ar kitų autorių pasirinkti eilėraščiai.
· Aptariami saviti šiuolaikinės lietuvių poezijos bruožai, teminės ir stilistinės dominantės, siejant su šiuolaikinės kultūros ir visuomenės kontekstais.
· Poezijos kūrinių analizė ir interpretacija: kompozicija, lyrinis subjektas, lyrinis vyksmas, temos, problemos, idėjos, vertybės, erdvė, laikas, įvaizdžiai ir poetinė raiška.
· Galimi nagrinėjimo aspektai:
· Kasdienybės ir būties santykis.
· Žmogaus tapatybės ir savivokos paieškos (A. Marčėnas, S. Parulskis, G. Kazlauskaitė).
· Ironija ir kritiškas santykis su šiuolaikine tikrove (G. Grajauskas, S. Parulskis).
· Meilės, laikinumo ir egzistencinės patirties raiška (A. A. Jonynas, D. Kajokas).
· Probleminio klausimo svarstymas ir grožinio teksto interpretacija: argumentuojama remiantis tekstu ir kontekstu, tikslingai analizuojami vaizduojamojo pasaulio elementai ir raiška.
· Kritiškai vertinami negrožiniai ir kitų šiuolaikinių medijų tekstai įvairiais aspektais.
· Kuriami pasirinktų žanrų tekstai, transformuojamas meninis tekstas.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.

	Komunikavimo, Pažinimo, Kultūrinė, Kūrybiškumo, SESG
	B2.3.3, B2.4.3, B2.6.3, B3.1.3, B3.2.3, B4.2.3, C1.4.3, C2.1.3, C2.2.3, 
D2.1.3,
D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūrų įvairovė; kultūros raida, medijų raštingumas

	· SMP „Lietuvių kalba ir literatūra III–IV gimnazijos klasėms“: Aidas Marčėnas „Aš sėdėjau prie knygos“; Giedrė Kazlauskaitė „Sukčiai“; Audingos Petrulytės straipsnio „Marčėnas krentantis“ analizė; Negrožinės literatūros ir įvairių medijų kūrinių skaitymas, supratimas ir analizė 
· SMP „Lietuvių kalba ir literatūra 11–12 kl.“: Aidas Marčėnas 
· Užduotys: V. Lisauskienė, Skaitymo strategijų taikymas. Teksto analizės, kūrinių lyginimo ir rašymo užduotys* 
· Skaitmeninė biblioteka: A. A. Jonynas, Eilėraščiai*; D. Kajokas, Eilėraščiai*; A. Marčėnas, Eilėraščiai*; R. Stankevičius, Eilėraščiai*; D. Čepauskaitė, Eilėraščiai*
· Informacinė medžiaga: R. Tūtlytė, Tikriausiai būtina (apie D. Čepauskaitės eilėraščius)* 
· Metodinė medžiaga: V. Lisauskienė, Rašinys: nežinomo teksto analizė ir interpretacija, probleminio klausimo svarstymas*, A. Avčininkas, Nepriklausomybės laikų literatūros (A. Marčėnas, J. Kunčinas, M. Ivaškevičius) kartojimas*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VIII CIKLAS. ŠIUOLAIKINĖ LIETUVIŲ LITERATŪRA. DRAMA IR ESĖ

	12.
	· Šiuolaikinė lietuvių drama (bent vienas pasirinktas autorius): L. S. Černiauskaitė, „Liučė čiuožia“; G. Grajauskas, „Mergaitė, kurios bijojo Dievas“; M. Ivaškevičius, „Madagaskaras“ arba „Išvarymas“ ar kitas šių arba kitų autorių kūrinys.
· Biografinis, istorinis, kultūrinis ir socialinis kontekstas.
· Dramos kūrinio analizė ir interpretacija: struktūra, konfliktas, temos, problemos, idėjos, veikėjai, jų santykiai ir pasirinkimai, vertybės, veiksmas, erdvė, laikas ir meninė raiška. 
· Aptariamos potekstės, simbolinės ir perkeltinės kūrinio reikšmės.
· Aptariamos šiuolaikinės dramos žanrinės ir stilistinės ypatybės, kūrinio sąsajos su šiuolaikinės visuomenės ir kultūros aktualijomis. 
· Galimi nagrinėjimo aspektai:
· Lietuvos istorijos motyvai (G. Grajauskas).
· Emigracijos padariniai (M. Ivaškevičius).
· Vyro ir moters santykiai (L. S. Černiauskaitė).
· Tautinės idėjos, utopija ir tikrovė (M. Ivaškevičius).
· Probleminio klausimo svarstymas ir grožinio teksto interpretacija: plėtojami ir pagrindžiami teiginiai, remiamasi kūriniu ir kontekstais, vertinami veikėjų pasirinkimai, konfliktai, kūrinio idėjos.
· Kuriami įprasti ir skaitmeniniai sakytiniai tekstai, tikslingai pasirenkant pasirengimo ir kalbėjimo būdus, laikomasi viešojo bendravimo etikos, mokomasi kultūringai reikšti savo požiūrį, polemizuoti ir dalyvauti diskusijoje.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.
	13
	Komunikavimo, Pažinimo, Kultūrinė, Kūrybiškumo, Skaitmeninė,
SESG
	A2.1.3, A2.2.3, B2.1.3, B2.2.3, B2.3.3, B2.5.3, B2.6.3, B3.1.3, B4.2.3, C1.4.3, C2.1.3, C2.2.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, medijų raštingumas, istorinė savimonė

	· SMP „Lietuvių kalba ir literatūra III–IV gimnazijos klasėms“: Šiuolaikinė lietuvių literatūra (nuo 1988 metų); Marius Ivaškevičius, „Madagaskaras“; Gintaras Grajauskas „Mergaitė, kurios bijojo Dievas“
· SMP „Lietuvių kalba ir literatūra 11–12 kl.“: Nepriklausomybės laikų literatūra ir kultūra; Marius Ivaškevičius
· Epochų, kūrinių ir kūrėjų pristatymai: Laura Sintija Černiauskaitė*; Gintaras Grajauskas*; Marius Ivaškevičius*
· Skaitmeninė biblioteka: L. S. Černiauskaitė, Liučė čiuožia*
· Vaizdo pamokos ir paskaitos: V. Lisauskienė, Kaip greitai pasiruošti lietuvių kalbos egzaminui* (pritaikoma probleminio klausimo svarstymo rašiniui)
· Metodinė medžiaga: M. Grigaitis, Atgal prie esmės: atidaus skaitymo strategijos literatūros pamokose. 12 kl.*; A. Martišiūtė-Linartienė, Šiuolaikinė lietuvių drama: dramaturgo vaidmens kolizijos* 
· Kūrinių ekranizacijos ir interpretacijos: spektaklis Madagaskaras (M. Ivaškevičius)* 
· Formuojamasis vertinimas.

	13.
	· Šiuolaikinė lietuvių esė (bent vienas pasirinktas autorius): L. Donskio, K. Navako, M. Martinaičio, S. Parulskio, P. Pukytės, G. Radvilavičiūtės, J. Sasnausko, D. Staponkutės, T. Venclovos ar kitų autorių pasirinktos esė.
· Pasirinktos esė analizė: tema, problema, pagrindinė mintis, autoriaus požiūris ir vertybės, argumentai, struktūra, kalbinė raiška ir stilius.
· Analizuojama teksto kompozicija (linijinė, daugiaplanė, koncentrinė, rėminė, grandininė), aptariami komponavimo principai – analogija, kontrastas, paralelizmas.
· Aptariama, kaip esė derinami pasakojimas, aprašymas, aiškinimas ir argumentavimas, kaip individuali autoriaus patirtis siejama su kultūriniais ir visuomeniniais klausimais.
· Aptariami autoriaus argumentavimo būdai, kalbinės raiškos įtaigumas, stilistinės priemonės.
· Galimi nagrinėjimo aspektai:
· Tapatybės problema (D. Staponkutė, P. Pukytė).
· Gyvenimo prasmės klausimai (S. Parulskis, L. Donskis).
· Kasdienybės patirtys ir būties paradoksai (G. Radvilavičiūtė, K. Navakas).
· Ironija kaip tikrovės vertinimo būdas (P. Pukytė, S. Parulskis, G. Radvilavičiūtė).
· Atmintis ir kultūrinė tapatybė (M. Martinaitis, T. Venclova).
· Probleminio klausimo svarstymas ir grožinio teksto interpretacija: temos ir problemos plėtojimas, argumentų atranka ir pagrindimas tekstu, citavimas ir perfrazavimas, teksto struktūros, rišlumo ir stiliaus tobulinimas.
· Kritiškai vertinami negrožiniai ir šiuolaikinių medijų tekstai.
· Rašoma apie aktualius visuomenės, kultūros, literatūros ir vertybių klausimus, prireikus remiamasi įvairiais šaltiniais, jie kritiškai vertinami. Kuriamas esė arba esė pobūdžio tekstas; jis planuojamas, rašomas, redaguojamas ir įsivertinamas.
· Pagal poreikį kartojamos ir įtvirtinamos taisyklingos rašytinės ir sakytinės kalbos normos, jos taikomos kalbant ir rašant; tikslinama ir turtinama kalbinė raiška.
	13
	Komunikavimo, Pažinimo, Kultūrinė, Kūrybiškumo, SESG
	B2.6.3, B2.8.3, B3.1.3, B3.2.3, B4.2.3, C1.4.3, C2.1.3, C2.2.3, C3.2.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė, kultūros raida, medijų raštingumas

	· SMP „Lietuvių kalba ir literatūra III–IV gimnazijos klasėms“: Negrožinės literatūros ir įvairių medijų kūrinių skaitymas, supratimas ir analizė; Esė (žanro ypatumai, analizės ir interpretacijos pagrindai); Arvydas Šliogeris „Pamatinė žmogaus dorybė yra drąsa“
· Epochų, kūrinių ir kūrėjų pristatymai: Leonidas Donskis*
· Užduotys: V. Lisauskienė, Esė žanras (S. Parulskis, D. Kajokas) ir užduotys*, Skaitymo strategijų taikymas. Teksto analizės, kūrinių lyginimo ir rašymo užduotys*, Skaitymo strategijų taikymas: teksto analizės ir rašymo užduotys*
· Skaitmeninė biblioteka: S. Parulskis, Kai aš gulėjau puikybės patale*; Esė tekstai*; D. Staponkutė, Esė*
· Informacinė medžiaga: I. Vedrickaitė, Asmeninio mito tapsmas Dalios Staponkutės esė*; Kaip rašyti esė? Rašinio ir esė skirtumai ir panašumai*
· Virtualios parodos: Marcelijus Teodoras Martinaitis*
· Metodinė medžiaga: E. Baliutytė, Apie pasaulį asmeniškai ir pilietiškai: lietuvių eseistika 2005–2007 metais*; A. Mykolaitytė, Stilistinės J. Sasnausko tekstų dominantės*; V. Lisauskienė, Rašinys: nežinomo teksto analizė ir interpretacija, probleminio klausimo svarstymas* 
· Kūrinių ekranizacijos ir interpretacijos: G. Radvilavičiūtė, Šiąnakt aš miegosiu prie sienos*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	IX CIKLAS. KARTOJIMAS IR APIBENDRINIMAS

	14.
	· 12 (IV gimnazijos) klasės literatūros kurso kartojimas ir apibendrinimas. Literatūros krypčių ženklai.
· Svarbiausios idėjos, autoriai, kūriniai ir jų kontekstai.
· Nagrinėtų grožinių kūrinių analizės ir interpretacijos akcentai: temos, problemos, vertybės, idėjos, kontekstas ir meninė raiška.
· Argumentavimo ir teksto kūrimo gebėjimų įtvirtinimas: probleminio klausimo svarstymo ir grožinio teksto interpretacijos principai, teiginio ir interpretacinės krypties formulavimas, argumentavimas, teksto detalių siejimas su kūrinio visuma ir kontekstu, citavimas ir perfrazavimas, pastraipos ir nuoseklaus teksto kūrimas.
· Kompleksinės skaitymo, teksto supratimo, rašybos, skyrybos, kalbos vartojimo, rašymo ir teksto kūrimo užduotys.
· Mokymosi pasiekimų įsivertinimas ir refleksija. 
	10
	Komunikavimo,
Pažinimo, Kultūrinė, 
SESG
	B2.6.3, B2.9.3, B3.1.3, B4.2.3, C1.4.3, C2.1.3, C2.2.3, 
D2.1.3,
D3.3.3, D4.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūros raida.
Darnus vystymasis: mokymasis visą gyvenimą
	· SMP „Lietuvių kalba ir literatūra III–IV gimnazijos klasėms“: II–IV modulių Įsivertinu ir kt. užduotys.
· SMP „Lietuvių kalba ir literatūra 11–12 kl.“: Retorika ir argumentacija ir kt.
· Vaizdo pamokos ir paskaitos: M. Grigaitis, 11–12 klasių kurso apibendrinimas*
· Informacinė medžiaga: N. Bartašiūnienė, Kultūros epochų ir literatūros srovių lentelės*
· Formuojamasis vertinimas. 
· Ciklo pabaigoje taikomas apibendrinamasis vertinimas.



Nuorodos žiūrėtos 2026-09-03.
